อายุ13ปี ปกติไม่เคยละเมอเลย พอหลานมาอยู่ด้วยชอบทะเลาะกันบ่อยเลยเก็บไปละเมอ แต่ไม่เคยละเมอจนลุกออกจากที่นอนแค่นอนและพูดออกมา และมีกรรมพันธ์จากพ่อที่นอนละเมอด้วยค่ะ แบบนี้ผิดปกติไหมคะหรือปกติ
สวัสดีค่ะ อาการของการละเมอ แบ่งตามระยะการหลับ โดยการละเมอส่วนใหญ่เกิดในช่วงหลับลึกและหลับฝัน หากละเมอพูด ละเมอร้อง เหงื่อแตก ใจสั่น ละเมอเดิน มักเกิดในระยะหลับลึก ส่วนการละเมอในช่วงหลับฝันมักเป็นเหมือนฝันร้าย โดยตื่นขึ้นมาแล้วจำได้ว่าเกิดอะไรขึ้นในส่วนของการละเมอเดินเป็นความผิดปกติระหว่างช่วงหลับลึกกับหลับตื้น กิจกรรมที่ทำมีตั้งแต่กิจกรรมง่าย ๆ ไปจนถึงกิจกรรมที่มีความซับซ้อน เช่น ละเมอทำงานบ้าน แต่งตัว ไปจนกระทั่งออกนอกบ้าน ขับรถ เป็นต้นในส่วนใหญ่คนเราจะมีการหลับลึกเป็นรอบๆ จึงมีการละเมอเกิดขึ้นไม่เกินคืนละ 1-2 ครั้ง พบได้น้อยมากที่จะเกิด 3 ครั้งต่อคืน สำหรับอัตราการเกิดต่อสัปดาห์และเดือนจะแตกต่างกันออกไปในแต่ละรายสำหรับปัจจัยที่อาจทำให้นอนละเมอ ได้แก่ นอนพักผ่อนไม่พอ อดนอนบ่อยๆ ทำงานเหนื่อย ความเครียดและความวิตกกังวล ภาวะซึมเศร้าร่างกายกำลังเจ็บไข้ไม่สบาย ดื่มแอลกอฮอล์หรือใช้สารหรือยาบางชนิด นอกจากนี้ หากมีประวัติการนอนละเมอในครอบครัว ก็ถือเป็นปัจจัยด้วยทั้งนี้ อาการละเมอมักไม่ค่อยมีความรุนแรง แต่หากทำให้เกิดอันตรายต่อตนเองและผู้อื่น ก็ควรไปพบจิตแพทย์เพื่อตรวจและรักษา เช่น มีอาการดังนี้- ละเมอมากกว่า 1-2 ครั้งต่อสัปดาห์- ง่วงในระหว่างวันมากและบ่อยครั้ง- เกิดอันตรายหรือได้รับบาดเจ็บ เช่น ละเมอออกจากบ้าน ขับรถ หรือกระโดดจากที่สูงเป็นต้นดังนั้น หากมีอาการนอนละเมอเพียงไม่กี่ครั้ง และไม่ละเมอจนถึงขั้นเดินออกจากบ้าน ก็ไม่ได้อันตรายอะไร ส่วนปัจจัย น่าจะเกิดจากมีประวัติพันธุกรรมในครอบครั้ว รวมถึงการมีความเครียดจากการทะเลาะกับหลานค่ะ ดังนั้น ก็ควรลดความเครียดที่มี อาการนอนละเมอ ก็น่าจะหายไปได้เองในที่สุดค่ะ